cyanic-selkie/wikianc huggingface dataset:
Պայթյուն Օռլի օդանավակայանում
Համաձայնությունը Ֆրանսիայի կառավարության հետ
ԱՍԱԼԱ-ի առաջնորդներից մեկը՝ Մոնթե Մելքոնյանը ազատ արձակվեց։ Սակայն Ֆրանսիայի կառավարությունը չպահեց ճանաչման մասին խոստումը, չցանկանալով փչացնել հարաբերությունները Թուրքիայի հետ, և համաձայնությունը խախտվեց։ Հաջորդ տարբերակով, համաձայնությունը խախտել է ԱՍԱԼԱ-ն պայթեցնելով Օռլի օդանավակայանը, նախատեսելով պայթեցնել ինքնաթիռը օդում, այլ ոչ թե ֆրանսիական տարածքում։ Այդուհանդերձ ֆրանսիական իշխանությունները զայրացան, և Կարապետյանին դատապարտեցին ցմահ ազատազրկման ։ Պրոֆեսսոր Մայք Հանթերի կարծիքով, եթե ֆրանսիական իշխանությունները ժամանակին ընդունեին խիստ միջոցառումներ զինյալների դեմ, Օռլիում ռումբի պայթյունը կարելի էր կանխել։ Սակայն նրա իրականացումը ցույց տվեց Ֆրանսիայի քաղաքականության սնանկությունը։
Դատավարությունը և ազատ արձակումը
Դատավարության ընթացքում, որն անցկացվում էր Փարիզի արվարձան Կրեթեյում, Կարապետյանը հրաժարվեց ցուցմունք տալ, որը նա տվել էր հետաքննության ժաման, և մնացած մեղադրվողների հետ նա նույնպես հերքեց ահաբեկչության հետ կապը։ 1985 թվականի մարտի 3-ին երդվյալ ատենակալները ճանաչեցին նրան մեղավոր և դատապարտեցին ցմահ ազատազրկման։ Նրա երկու հանցակիցները դատապարտվեցին տարբեր ժամկետներով, Նաիր Սոները՝ 15 տարի, իսկ Հովհաննես Սեմերչին՝ 10 տարվա բանտարկության։ Երդվյալ ատենակալները հայտարարեցին, որ Կարապետյանի հանցակիցների մեղմ դատավճիռը կապված է նրանց գործում մեղմացնող հանգամանքներով ։
2001 թվականին, այն բանից հետո, երբ Կարապետյանը բանտում անցկացրեց 17 տարի, ազատ արձակվեց և արտաքսվեց Հայաստան ։
2001 թվականի մայիսի 4-ին Հայաստանի վարչապետ Անդրանիկ Մարգարյանը ուրախությամբ հայտնեց ֆրանսիական բանտից Կարապետյանի ազատագրման վերաբերյալ, իսկ դրանից հետո Երևանի քաղաքապետ Ռոբերտ Նազարյանը խոստացավ Կարապետյանին ապահովել բնակարանով ու աշխատանքով ։
Ներկայումս Կարապետյանը ապորւմ է Դիլիջանում, տանը, որը նա կառուցել է սեփական ձեռքերով։ Կարապետյանի խոսքերով․
"Ակցիան «Օռլի» օդանավակայանում իրականացվել է ի պատասխան Լևոն Էկմեկջյանի մահապատիժի (կախաղան հանելու միջոցով) (1982 թվականին Ստամբուլում Կարին-Էրզրում ռազմագործողության մասնակից, որը ժամանակ եղան մարդկային կորուստների)։ Մենք նախապատրաստել էինք պայթեցնել «Թուրքական ավիաուղիներին» պատկանող ինքնաթիռը, որում պետք է թռչեյին թուրքական հատուկ ծառայությունների բարձրաստիճան պաշտոնյաներ՝ գնդապետներ և դիվանագետներ։ Մեր կողմից իրականացված ակցիայի արդյունքում զոհվեց 10 մարդ և վիրավորվեց 60 թուրք ։"
Իրականում, 8 զոհվածներից միայն երկուսն են թուրք, մնացածները ուրիշ ազգի ներկայացուցիչներ էին ։ Այդ թվում, զոհվեցներից 4 ֆրանսիացի, մեկ շվեդ և մեկ ամերիկացի ։
Հայ իրավապաշտպանները հանդես եկան գերազանց դատապարտությամբ, որը ցուցաբերվեց Կարապետյանին Հայաստանում, այդ ժամանակ ի պաշտպանություն Կարապետյանի հանդես եկան հայկական մտավորականության հայտնի դեմքերը Սիլվա Կապուտիկյանը, Գևորգ Էմինը, Պերճ Զեյթունցյանը, Զորի Բալայանը և շատ ուրիշներ ։
Ծանոթագրություններ
Կատեգորիա:1983 ահաբեկչական ակտեր Կատեգորիա:Ահաբեկչական ակտեր, որն իրականացվել է Ֆրանսիայում Կատեգորիա:Հուլիսի 15 իրադարձություններ Կատեգորիա:1983 Ֆրանսիայում Կատեգորիա:1983 հուլիս Կատեգորիա:Հայ ազգայնականների ահաբեկչական գործողություններ Կատեգորիա:Թուրքիայի Հանրապետության պատմություն
Բերդիկ (լեռ, Փոքր Կովկաս լեռնահամակարգ)
Բերդիկ, լեոնագագաթ Հայաստանի Սյունիքի մարզի Մեղրու լեոնահամակարգում, Խուստուփաձոր գետի աջափնյակում, Շիկահող գյուրլից 1,5 կմ հյուսիս-արևմուտք, Բարգուշատի լեռնաշղթայի հարավարևելյան ճյուղավորություններում։ Բարձրություն 1601  մ  ։
Ծանոթագրություններ
Կատեգորիա:Սյունիքի մարզի լեռներ
Պիլսթինգ
Պիլսթինգ (Pilsting), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 6199 մարդ է (2010 թվականի դեկտեմբերի 31–ի տվյալներով )։ Զբաղեցնում է 71,05 կմ² տարածք։ Պաշտոնական կոդ՝ 09 2 79 132։
Արտաքին հղումներ
Կատեգորիա:Գերմանիայի բնակավայրեր
Հինդի-ուրդու
Հինդի-ուրդու, հինդուստանի (հինդի-ուրդու՝ हिन्दुस्तानी, ہندوستانی ) ՝ պատմականորեն հայտնի որպես հինդավի, դեհլավի, հինդուստանի և ռեկհտա, Հյուսիսային Հնդկաստանի և Պակիստանի լինգվա-ֆրանկա ն ։ Այն հնդկական լեզու է, որը ծագել է Դելիի Բրաջ բարբառից։ Լեզվի բառապաշարում շատ են սանսկրիտ ից, պարսկերեն ից և արաբերեն ից փոխառված բառերը  ։  Այն բազմակենտրոն լեզու է, որն ունի երկու պաշտոնական ձև՝ ժամանակակից ստանդարտ հինդի և ժամանակակից ստանդարտ ուրդու, որոնք միասին անվանվում են հինդի-ուրդու ։ Խոսակցական տարբերակները գրեթե նույնն են, և չնայած գրական տարբերակների քերականությունը ևս նույնն է, դրանք միմյանցից տարբերվում են  ակադեմիական և տեխնիկական բառապաշարով։ Ուրդու լեզուն ավելի շատ է ենթարկվել պարսկերենի և արաբերենի ազդեցությանը, իսկ հինդին ավելի շատ հիմնված է սանսկրիտի վրա  ։ Բրիտանական Հնդկաստանի անկախացումից առաջ հինդի, ուրդու և հինդուստանի տերմինները կիրառվում էին որպես հոմանիշներ։ Հինդուստանի տերմինը վերաբերում է խոսակցական լեզվին և Հյուսիսային Հնդկաստանի և Պակիստանի լինգվա ֆրանկային, օրինակ՝ Բոլիվուդի ֆիլմերի լեզվին, ինչպես նաև Հնդկական թերակղզուց դուրս խոսվող Հինդի լեզվի տարբերակներին։ Հինդուստանի լեզվով խոսում են նաև Մավրիկիոս ի և Հարավային Աֆրիկայի փոքր թվով ժողովուրդներ։
Պատմություն
Ներկայիս հինդի-ուրդու լեզվի տարբերակները զարգացել են Հյուսիսային Հնդկաստանի 7-13-րդ դարերի մայրենի լեզվից՝ ապաբհրամշայից ։ Ամիր Խոսրով Դեհլևի ն, ով ապրել է 13-րդ դարում՝ Հյուսիսային Հնդկաստանում Դելիի սուլթանության ժամանակաշրջանում, այս տարբերակներն օգտագործել է իր գրերում՝ կիրառելով հինդավի տերմինը ։ Դելիի սուլթանությանը, որը Դելիից կառավարում էին որոշ թուրք և աֆղան դինաստիաներ, 1526 թվականին հաջորդում է Մեծ Մողոլների կայսրություն ը։
Չնայած որ Մողոլները թուրք-մոնղոլական ծագում ունեին, նրանք պարսկացել էին, և պարսկերենը հետզհետե դարձել էր կայսրության պետական լեզուն՝ սկսած այն ժամանակից, երբ Կենտրոնական Ասիա յի թուրք կառավարիչները պարսկերենը բերեցին Հինդուստան։
Երբ 18-րդ դարում Մողոլական շրջանը մոտեցավ իր ավարտին, պարսկերենին փոխարինելու եկավ կհարի-բոլի բարբառի մի տարբերակ և դարձավ լինգվա-ֆրանկա։ Հինդուստանի տերմինը տրվել է հենց այս տարբերակին   ։
Սոցիալ-քաղաքական պատճառներով նոր զարգացող բարբառը ստացավ Ուրդու (արքունի լեզու) անվանումը։ Ավելի ուշ այս լեզվի ավելի պարսկացված տարբերակը սկսեց կոչվել ռեկհտա (թարգմանաբար՝ խառնուրդ) ։
Որպես նոր զարգացող ժողովրդական բարբառ՝ հինդուստանի լեզվում ընդգրկվեցին բազմաթիվ պարսկերեն, թուրքերեն և արաբերեն բառեր, և երբ սկսվեցին Մողոլական արշավանքները, այն Հյուսիսային Հնդկաստանում տարածվեց որպես լինգվա-ֆրանկա ։ Այն գրվում էր հիմնականում Դևանագարի գրով։ Հինդուստանի լեզուն հաջորդ չորս դարերի ընթացքում մնաց Հյուսիսային Հնդկաստանի լեզուն և պարսկերենի հետ մեկտեղ դարձավ գրական լեզու։
Ջոն Ֆլեթչեր Հարսթ ը 1891 թվականին տպագրած իր գրքում նշել է, որ Հինդուստանին կամ արքունի լեզուն բանասերները համարում էին ոչ թե առանձին լեզու, այլ բարբառ, որը պարսկերենի հետ խառնուրդ էր։ Սակայն այն շատ կարևոր էր որպես առանձին լեզու։ Այն առաջացել էր 11-12 դարերի մուսուլմանական կառավարության ազդեցության ներքո, և դրանով խոսում էին Հյուսիսային Հնդկաստանում և Հնդկաստանի մուսուլման բնակչության շրջանում։ Այն անգլերեն ի հետ մեկտեղ Բրիտանական կայսրության պաշտոնական լեզուն էր, գրվում էր արաբական կամ պարսկական նշաններով, և դրանով խոսում էին մոտ 100 մլն. մարդ ։
Երբ Բրիտանացիները 18-19-րդ դդ. գաղութացրել էին Հինդուստան ը, նրանք «հինդուստանի», «հինդի» և «ուրդու» բառերը փոխարինաբար էին կիրառում։ Նրանք այդ լեզուն դարձրել էին Բրիտանական Հնդկաստան ի կառավարության լեզուն՝ հետագայում այն ժամանակակից Հնդկաստանի և Պակիստան ի լեզուն դարձնելու նպատակով ։ Ինչևէ, անկախություն ձեռք բերելուց հետո «Հինդուստանի» բառի գործածությունը նվազեց, և ավելի շատ սկսեցին օգտագործվել «հինդի» և «ուրդու» կամ «հինդի-ուրդու» տերմինները։ Վերջերս «հինդուստանի» տերմինը սկսել է օգտագործվել խոսակցական լեզվի համար և Բոլիվուդյան ֆիլմեր ում, որոնք հայտնի են թե Հնդկաստանում և թե Պակիստանում։
Լեզվի մակարդակ
Չնայած խոսակցական մակարդակում հինդին և ուրդուն համարվում են մի լեզվի մակարդակներ, դրանք մեծապես տարբերվում են գրական և պաշտոնական բառապաշարով։ Հինդի լեզուն ավելի շատ հիմնված է սասկրիտ ի վրա, իսկ գրական ուրդուն՝ պարսկերենի և արաբերենի։ Հինդիի և Ուրդուի քերականությունը և հիմնական բառապաշարը (դերանունների, բայերի, նախդիրների և ետդրությունների մեծ մասը) գրեթե նույնն են և ունեն պրակրիտ ական հիմք։ Դրանք երկուսն էլ կրել են պարսկական և արաբական ազդեցություն։
Սա կարելի է տեսնել Բոլիվուդի ֆիլմերում, ինչպես նաև Հյուսիսային Հնդկաստանի և Պակիստանի ժողովրդի լեզվում, որի բառապաշարը նման է թե հինդիին և թե ուրդուին։
Ժամանակակից ստանդարտ հինդի
Ստանդարտ հինդին՝ Հնդկաստանի պաշտոնական լեզուներից մեկը, հիմնված է Դելիի Կհասրիբոլի բարբառի վրա և տարբերվում է ուրդուից նրանով, որ այն գրվում է դևանագարի ով և դրանում ավելի քիչ են պարսկական և արաբական ազդեցությունները։ Շատ գիտնականներ այսօր գործածում են հինդիի սանսկրիտացված տարբերակը, որը հիմնված է հյուսիսային հինդիի մի բարբառի վրա և, այսպիսով, տարբերվում է պաշտոնական ստանդարտ հինդիից։
Այն ունի մոտ 500 տարվա գրականություն՝ արձակով և պոեզիայով։ Այն կենդանի լեզու է, որը գերիշխում է Դեկանի սարահարթ ում։ «Հինդուստանի» տերմինը հիմնականում գործածությունից դուրս է եկել։ Այն այժմ նշանակում է միայն «հնդկական»՝ ցույց տալու համար ազգությունը և հնդկական դասական երաժշտության ոճը ։
Այսպիսով, կան «հինդի» տերմինի տարբեր նշանակություններ, այդ թվում՝
Ժամանակակից ստանդարտ Ուրդու
Ուրդուն Պակիստան ի ազգային լեզուն է, իսկ Հնդկաստան ում այն պաշտոնապես ճանաչվել է որպես մարզային լեզու։ Ուրդուն Պակիստանի պաշտոնական լեզուն է և դպրոցներում պարտադիր ուսուցման առարկա է մինչև 12-րդ դասարանը։ Այն նաև պաշտոնական լեզու է Հնդկաստանի Ջամմու և Քաշմիր մարզերում, Դելի ում, Ուտար Պրադեշ ում, Բիհար ում, Թելանգանա յում, որտեղ կա մեծ թվով մուսուլման բնակչություն։
Հինդուստանի
Ավելի նեղ իմաստով Հինդուստանին, ի տարբերություն ստանդարտ Հինդիի և Ուրդուի, վերաբերում է խոսակցկան լեզվի բարբառներին և տարբերակներին։ Հինդուստաի բառի այս նշանակությունը երևում է «Շուկայի Հինդուստանի» ( այլ կերպ ասած «փողոցի և շուկայի լեզու» )  տերմինից։ Այսպիսով, բառարաններում «հինդուստանի» տերմինը բացատրվում է որպես Հինդի-Ուրդուի հիմնական բարբառ, որը գործածվում է Հյուսիսային Հնդկաստանում և Պակիստանում՝ որպես շուկայի լեզու:
Անվանումներ
Ամիր Խոսրով Դեհլևի ն մոտ1300 թվականին իր աշխատանքներում այս լեզուն հիշատակել է որպես Դեհլավի (Դելի ի) կամ Հինդավի (हिन्दवी, ہندوی‎, Հինդուստան ի)։ Այս շրջանում սուֆիներ ը օգտագործում էին Հինդի-Ուրդուն իրենց ուսմունքը Հինդուստանում տարածելու համար ։ Մողոլների՝ Հինդուստան գալուց հետո  լեզվում առաջացան շատ փոխառություններ պարսկերենից։ Մինչև 18-րդ դարը տարածվել էին լեզվի՝ Ռեկհտա և Հինդի անվանումները ։ Ուրդու անունը առաջացել է մոտ 1780 թվականին։ Բրիտանական Հնդկաստան ժամանակաշրջանում Բրիտանացի պաշտոնյաներն օգտագործում էին հինդուստանի տերմինը ։ 1756 թվականին Ջոն Բորտվիկ Գիլքրիստը հրատարակեց իր՝ «Հինդուստանի լեզվի քերականություն»  ("A Grammar of the Hindoostanee Language") գիրքը։ Բաժանվելու ժամանակ Հնդկաստանն ու Պակիստանը սահմանեցին ազգային ստանդարտ լեզուները, համապատասխանաբար՝ Հինդին և Ուրդուն, սակայն այդ  պատճառով Հինդուստանի լեզուն սկսեց դիտարկվել որպես Հինդի-Ուրդու։
Պաշտոնական կարգավիճակ
Հինդին, Հինդուստանի լեզվի ստանդարտացված տարբերակը, Հնդկաստանի սահմանադրության համաձայն «Միության պաշտոնական լեզու» է (राजभाषा, rājabhāshā): Այս կոնտեքստում միություն նշանակում է ֆեդերացիան, այլ ոչ թե ամբողջ երկիրը (Հնդկաստանում կան 23 պետական լեզուներ)։ Միևնույն ժամանակ անգլերենը օգտագործվում է դատարաններում և օրենքներում։ Հինդին պաշտոնական լեզու է Հնդկաստանի 29 մարզերից 9-ում։ Մնացած մարզերում այն պետական լեզու չէ։ Թամիլ Նադուում հինդի լեզվի ուսուցումը պարտադիր չէ։ Դպրոցներում այն սովորում են որպես երկրորդ կամ երրորդ լեզու ։
Ուրդուն նույնպես սահմանադրությամբ ճանաչված լեզու է։ Այն պաշտոնական լեզու է Թելինգանայում, Բիհարում, Դելիում, Ջամմու և Քաշմիրում և Ուտար Պրադեշ ում։ Չնայած պետական դպրոցական համակարգում շեշտը հիմնականում դրվում է ժամանակակից ստանդարտ հինդիի վրա, որոշ քաղաքների համալսարաններում, ինչպիսիք են օրինակ՝ Լաքհնաու ն, Ալիգարհ ը և Հայդարաբադ ը, Ուրդուն խոսակցական լեզուն է և ուսուցանվում է դպրոցներում։
Ուրդուն նաև ազգային լեզու է Պակիստանում, որտեղ այն ունի պաշտոնական լեզվի կարգավիճակ անգլերենի հետ միասին։ Չնայած որ շատ մարդիկ են խոսում անգլերեն, փանջաբի ն ժողովրդի մեծամասնության մայրենի լեզուն է, իսկ ուրդուն լինգվա ֆրանկան է։
Հինդուստանին Բրիտանական կայսրության պաշտոնական լեզուն էր և միաժամանակ գործածվում էր հինդիի և ուրդուի հետ ։ 1947 թվականին Հնդկաստանի անկախություն ձեռք բերելուց հետո հինդուստանին առաջադրվեց որպես Հնդկաստանի պաշտոնական լեզու ։ Սակայն առաջարկը չընդունվեց սահմանադիր համաժողովի կողմից։
Հինդուստանի լեզուն Հարավային Ասիայից դուրս
Բացի Հարավային Ասիա յում Հյուսիսային Հնդկաստան ի և Պակիստան ի լինգվա ֆրանկան լինելուց՝ Հինդուստանի լեզվով խոսում է նաև Հարավային Ասիայում, Հյուսիսային Ամերիկա յում և Միջին Ասիայ յում բնակվող սփյուռքը ։
Բրիտանական կայսրության ժամանակաշրջանում հինդուստանի լեզվով խոսում էին նաև Մյանմա յում։ Բնակչության մի մասը դեռևս խոսում է ուրդու լեզվով, սակայն այն երկրում չունի պաշտոնական կարգավիճակ։ Հինդուստանի լեզվով խոսում են նաև Պարսից ծոցի համագործակցության խորհրդի երկրներում։
Հնչյունաբանություն
Հիմնական հոդված՝ Հինդի-Ուրդու լեզվի հնչյունաբանություն
Քերականություն
Հիմնական հոդված՝ Հինդի-Ուրդու լեզվի քերականություն
Բառապաշար
Հիմնական հոդված՝ Հինդի-Ուրդու լեզվի ստուգաբանություն
Հինդուստանի լեզվում կան մոտ 5500 բառեր, որոնք ունեն պարսկական կամ արաբական ծագում ։
Գրային համակարգ
Պատմականորեն որպես Հինդի-Ուրդու լեզվի գրային համակարգ գործածվել են Կայիթհի, Դևանագարի և Ուրդու այբուբենները։ Կայիթհին և Դևանագարին հնդկական գրեր են, մինչդեռ Ուրդուն ծագել է պարսկա-արաբական Նաստալիկ գրից, որը այժմ գործածում են որպես ուրդու լեզվի գրային համակարգ։
Ներկայումս Հինդուստանի լեզվի գրային համակարգը Ուրդու այբուբենն է։ Հնդկաստանում Հինդի լեզվի պաշտոնական գիրը դևանագարին է, իսկ ուրդու լեզվինը՝ Նաստալիկը։ Ինչևէ, Հնդկաստանում հանրային հրատարակումներում, Ուրդուն նաև գրվում է դևանագարիով՝ սակայն որոշ փոփոխություններով՝ այն տարբերելու համար Հինդիից։
Հարավային Ասիայի անգլիականացման և լատիներեն գրի օգտագործման հետևանքով Հինդուստանի լեզուն երբեմն գրվում է լատիներեն։ Այս դեպքում այն կոչվում է հռոմեականացված հինդի։ Քանի որ Բոլիվուդյան ֆիլմերում շատ է օգտագործվում լատինատառ գիրը, ՀԻնդին և Ուրդուն լատինատառ գրելու եղանակը աստիճանաբար տարածում է գտնում երիտասարդների շրջանում։ Քանի որ ուրդու և հինդի լեզուները խոսելիս փոխադարձաբար հասկանալի են, հռոմեականացված հինդին և ուրդուն նույնպես փոխադարձաբար ըմբռնելի են։
Օրինակներ
Ներքևում տրված է Մարդու իրավունքների համընդհանուր հռչակագրի ց մի հոդված՝ հինդուստանի, հինդի և ուրդու լեզուներով։
Պաշտոնական Հինդի
Նաստալիկ տառադարձություն.
انچھید ١ : سبھی منشیوں کو گورو اور ادھکاروں کے وشے میں جنمجات سؤتنترتا پراپت ہیں۔ انہیں بدھی اور انتراتما کی دین پراپت ہے اور پرسپر انہیں بھائی چارے کے بھاؤ سے برتاؤ کرنا چاہئے۔‎
Տառադարձություն (ՄՀԱ). Թարգմանություն.
Պաշտոնական Ուրդու
Դևանագարի. Տառադարձություն (ՄՀԱ) Թարգմանություն.
Հինդուստանի լեզու և Բոլիվուդ
Հնդկաստանի ֆիլմարտադրության ոլորտի առաջատարը Բոլիվուդն է։ Բոլիվուդ ը գտնվում է Մումբայ ում։ Ֆիլմերում օգտագործվում են Կհարիբոլի, Բամբաիյա Հինդի, ՈՒրդու, Ավադհի, Ռաջաստանի, Բհոջփուրի, Բրաջ Բհաստա, Փունջաբի լեզոներն ու անգլերենը։
Ծանոթագրություններ
Կատեգորիա:Հնդկաստանի լեզուներ
Բենկուլու
Բենկուլու (հին անվանումը՝ Բենկուլեն, Բանկախուլու ), քաղաք Ինդոնեզիայի Սումատրա կղզում։ Համարվում է նույնանուն նահանգի կենտրոնը և ամենամեծ քաղաքը։ 2015 թվականի փետրվարի դրությամբ բնակչությունը կազմում է 360 495 մարդ։ Քաղաքում կա բուսաբանական այգի։
Պատմություն
13-րդ դարի կեսերից մինչև 16-րդ դարը ժամանակակից Բենկուլուի շրջակայքում գտնվել են Սունգայ Սերուտ և Կելեբար իշխանությունները։ 1685 թվականին այդ հողերը գրավել են անգլիացիները, որոնք դրանց վրա հիմնել են առևտրի կենտրոններ։ Արտահանման հիմնական ճյուղները եղել են մշկընկույզը և հարակից տնկարկների վրա աճեցվող պղպեղը։ 1710 թվականին իր առևտրային շահերը պաշտպանելու համար Բրիտանական արևելահնդկական ընկերությունն այստեղ կառուցել է Մալբորո ամրոցը, որը անվանվել է անգլիացի հրամանատար Ջոն Չերչիլի՝ Մալբորոյի առաջին դուքսի պատվին։ Բերդը կառուցվել է արհեստական բլրի վրա, և դրա շինարարությունը տևել է մի քանի տարի։ Շատ շուտով ամրոցը դարձել է Հնդկական օվկիանոսի այս հատվածի անգլիական գաղութային քաղաքականության կարևոր հենակետ։ 1760 թվականին՝ Յոթնամյա պատերազմի ժամանակ, ֆրանսիական նավատորմը Շարլ Էկտոր դե Էսթենի հրամատարաությամբ գրավել է ամրոցը և այն օգտագործել որպես հենարան Սումատրայի արևմտյան ափում ուրիշ անգլիական բնակավայրերի ոչնչացման համար։ Սակայն ֆրանսիական նավատորմի հեռանալուց հետո անգլիացիները ամրոցը վերադարձրել են իրենց վերահսկողության տակ։ 1824 թվականին քաղաքը և ամրոցը, անգլո-հոլանդական պայամանագրի պայմանների համաձայն, հանձնել է Օստ-Ինդիա հոլանդական ընկերությանը ։ Ճապոնիայի օկուպացիա ժամանակ (1942-1945) ամրոցում տեղակայվել է ճապոնական կայազորը։ 1977 թվականին վերականգնելու և մշակութային ժառանգություն դառնալու համար Մալբորո ամրոցը հանձնվել է Ինդոնեզիայի կրթության և մշակույթի նախարարությանը։
1938 թվականին Ինդոնեզիայի ապագա առաջնորդ Սուկառնոն հոլանդական ապստամբություններին մասնակցելու համար աքսորվել է Բենկուլու ։ 1942 թվականին Բենկուլուն, ինչպես ամբողջ Ինդոնեզիան, գրավվել է ճապոնական զորքերի կողմից։ 1945 թվականին ճապոնացիները վտարվել են, իսկ Ինդոնեզիան հռչակել է անկախությունը ։
Երկրորդ համաշխարհային պատերազմից հետո քաղաքը սկսել է բարգավաճել։ 1968 թվականին քաղաքը դարձել է գավառական կենտրոն։ 1986 թվականին քաղաքի տարածքը 17,6 կմ²-ից մեծացել է մինչև 144,52 կմ² ։
Աշխարհագրություն և կլիմա
Քաղաքը տեղակայված է Հնդկական օվկիանոսի ափերին, Պալեմբանգից 289 կմ հարավ-արևմուտք ։ Կլիման հասարակածային է ։
Էկոնոմիկա
Ժամանակակից Բենկուլուում նշանակալից դեր են խաղում սպասարկման ոլորտը և կենցաղային սպասարկումը, իսկ քաղաքի ամենամեծ եկամուտը բերում են հյուրանոցները, ռեստորանները և պանդոկները ։ Առաջին հերթին արտահանվում է ոսկի, արծաթ, սուրճ, պղպեղ, եգիպտացորեն և քինածառ։ Քաղաքում զարգացած են նաև փայտամշակումը, մետաղամշակման արդյունաբերությունը, կավագործության ապրանքների արտադրությունը, տեքստիլ արդյունաբերությունը, ինչպես նաև գործվածքների վրա նկարազարդումը ։ Առկա են նավթի և արմավենու յուղի վերամշակում, ռետինի արտադրություն։ Ըստ միջին վիճակագրության՝ կյանքի մակարդակը քաղաքում շատ ավելի բարձր է, քան մարզում (2007 թվականին գրեթե 75%-ով) ։
Տուրիզմ
Քաղաքում կան բազմաթիվ տուրիստական օբյեկտներ՝ Մոլբորո ամրոցը, անգլիական գաղութային շրջանի շենքերը, քաղաքի կենտրոնում գտնվող Համիլթոնի և Թոմաս Պարրի հուշարձանները, տուն, որտեղ ապրել է աքսորում գտնվող երկրի ապագա նախագաը՝ Սուկառնոն։
Գրականություն
Կատեգորիա:Ինդոնեզիայի քաղաքներ Կատեգորիա:1685 թվականին հիմնադրված բնակավայրեր Կատեգորիա:Ինդոնեզիայի բնակավայրեր Կատեգորիա:Նավահանգստային քաղաքներ Կատեգորիա:1685 հիմնադրումներ Կատեգորիա:1719 թվականին հիմնադրված բնակավայրեր
Բոկնոտու գետ
Բոկնոտու գետ, գետակ Հայկական լեռնաշխարհում, Տիգրիսի վտակ Մեյրանի օժանդակը։ Հոսում է Սասունի Մոտկանի գավառակով ։
Ծանոթագրություններ
Կատեգորիա:Թուրքիայի գետեր Կատեգորիա:Մեյրան գետի վտակներ Կատեգորիա:Բիթլիսի նահանգ
Էդուարդ Տիսսե
Գործունեություն
Կինոյում աշխատել է 1914 թվականից (Լիեպայայում), որպես զինվորական կինոթղթակից նկարահանել լատիշ առաջին փաստագրական ֆիլմերը (պատկերում են 1918–1920 թվականներ քաղաքացիական պատերազմի դեպքերը)։ Վլադիմիր Իլյիչ Լենինի նկարները, որ ժապավենի է առել Տ․, մտել են «Վլադիմիր Իլյիչ Լենին» վավերագրական ֆիլմ (1949 թ.)։ Եղել է Ս․ Էյզենշտեյնի կինոնկարների օպերատորը՝ «Գործադուլ» (1925), «Պոտյոմկին» զրահանավը» ( 1925, «Հոկտեմբեր» (1927), «Հինը և նորը» ( 1929), «Ալեքսանդր Նևսկի» (1938 թվական), «Իվան Ահեղ» (1945 թվական, 2-րդ սերիան Ա․ Ն․ Մոսկվինի հետ, 1958 թ.)։ Աշխատել է նաև այլ ռեժիսորների հետ՝ «Հանդիպում Էլբայի վրա» (1949 թվական), «Կոմպոզիտոր Գլինկա» (1952 թվական)։ Եղել է «Անմահ կայազորը» ֆիլմի (1956) ռեժիսորը (Զ․ Մ․ Ագրանենկոյի հետ) և օպերատորը։ Տիսսեն սովետական օպերատորական դպրոցի նախահայրերից է։ 1921 թվականից դասավանդել է Կինեմատոգրաֆիայի համամիութենական պետական ինստիտուտում (պրոֆեսոր՝ 1943 թվականից)։ ՍՍՀՄ պետական մրցանակներ (1946, 1949, 1950 թվականներ)։ Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Խորհրդային կինոօպերատորներ Կատեգորիա:Ռուսներ շվեդական սերմամբ Կատեգորիա:Նովոդևիչյան գերեզմանատանը թաղվածներ Կատեգորիա:Առաջին համաշխարհային պատերազմի մասնակիցներ
Թեմուր Չխեիձե
Թեմուր Նոդարի Չխեիձե (თემურ ნოდარის ძე ჩხეიძე, ), վրացի խորհրդային թատերական ռեժիսոր, Ռուսաստանի ժողովրդական արտիստ (1994), Լենինի մրցանակի դափնեկիր (1986)։
Կենսագրություն
1991 թվականից համագործակցել է Գ․ Տովստոնոգովի անվան դրամատիկական մեծ թատրոնի հետ, բայց երկար ժամանակ մերժում էր գլխավոր ռեժիսորի պաշտոնն զբաղեցնելու առաջարկը ։ Ավելի ուշ Չխեիձեն ասել է. «Ես գիտեի. ինչ էլ այդտեղ անես, միշտ ավելի վատ կլինի, քան Գ. Տովստոգոնովի օրոք էր։ Բայց նա չկա, և ընդհանրապես, տովստոնոգովներ ծնվում են չափազանց հազվադեպ։ Իսկ կյանքը շարունակվում է, և ես, հիանալով այն թատրոնով, որ եղել է երբևէ, չեմ բեմադրում այնպես, ինչպես Տովստոգանովը» ։ Այնուամենայնիվ, 2004 թվականին Չխեիձեն զիջեց թատրոնի գեղարվեստական ղեկավար Կիրիլ Լավրովի երկարամյա հորդորներին և նշանակվեց Գ․ Տովստոնոգովի անվան դրամատիկական մեծ թատրոնի ռեժիսոր ։ Լավրովի մահից հետո՝ 2007 թվականին, Չխեիձեն դարձավ թատրոնի գեղարվեստական ղեկավար ։
Վերջին տարիներին քննադատները գրում էին Մեծ դրամատիկական թատրոնում առաջացած լճացման մասին, և 2013 թվականի փետրվարի 19-ին Չխեիձեն հրաժարական տվեց։ Իր հրաժարականի պատճառները նա բացատրեց մարտի 4-ին տեղի ունեցած մամուլի ասուլիսի ժամանակ. «Այժմ, հավանաբար, եկել է ժամանակը, երբ Մեծ դրամատիկական թատրոնին անհրաժեշտ են փոփոխություններ, որոնք ես անձամբ չեմ կարող կատարել։ Շատերն ինձ համարում են հետադիմական, սակայն դա իմ սկզբունքային ուղին էր՝ պահպանել Տովստոգանովի ժառանգությունը։ Համոզված եմ, որ կանցնեն ոչ լրիվ 10 տարիներ, և դասական արվեստը նորից պետք կլինի ռուսական թատրոնին։ Մի երիտասարդ մարդ ասել է ինձ, թե իմ ներկայացումները ժամանակավրեպ են։ Ես երախտապարտ եմ նրան ազնվության համար» ։
Թիմուր Չխեիձեն մահացել է 2022 թվականի հունիսի 5-ին ։
Զեգնից
Ծանոթագրություններ
Կատեգորիա:Գերմանիայի քաղաքներ
Ուրսինոս (հակապապ)
Ուրսինոս կամ Ուրսիցինոս, հռոմեացի հակապապ 366-367 թվականներին։ 366 թվականին բռնությամբ վիճարկված ընտրություններում պապ է ընտրվել, որպես Դամասոս I պապի մրցակից։ Կառավարել է մի քանի ամիս, որից հետո հակապապ է հռչակվել։ Մահացել է 381 թվականին։
Պատմություն
355 թվականին Լիբերիոս պապն աքսորվում Կոստանդիոս II կայսեր հետ ունեցած կոնֆլիկտի պատճառով, որը վերաբերում էր Արիոսականությանը։ Փելիքս II հակապապը ձեռնադրվում է որպես նրան հաջորդող։ Սակայն, երբ կայսրը մահանում է, Լիբերիոսը վերականգնվում է, իսկ Փելիքսը արտաքսվում Հռոմից։ Այնուամենայնիվ մրցակից կուսակցությունները մնում են բավականին բևեռված։
366 թվականի սեպտեմբերի 24-ին Լիբերիոսը մահանում է։ Վաղ եկեղեցու նոր Հռոմի պապերը սովորաբար ընտրվում էին մյուս թեմերի կարգով, այսինքն, հոգևորականները թեմի ժողովրդի հետ ընտրում էին նոր եպիսկոպոս մարզերի մյուս եպիսկոպոսների ներկայությամբ։ Սա պարզ մեթոդ էր քրիստոնյաների փոքր համայնքում։
Բայց, քանի որ Հռոմի քրիստոնեական ժողովը բավականին աճել էր, նոր եպիսկոպոսի ընտրությունն ընթանում է տարաձայնություններով։ Մրցակից հայցվորների և պատրիկյան ու ռամիկ թեկնածուների որոշակի դասի միջև կային չլուծված եպիսկոպոսական ընտրություններ։ Միևնույն ժամանակ, 4-րդ դարի կայսրերն իրենք էին հաստատում բոլոր նոր պապերին։
Փելիքսի բարձր դասի աջակիցներն ընտրում էին Դամասոսին, իսկ ընդիմադիր Լիբերիոսի կողմնակիցները՝ սարկավագներն ու ժողովուրդը, աջակցում էին Ուրսինոսին։ Երկուսն էլ ընտրվեցին միաժամանակ, ընդվզումների մթնոլորտում։ Կողմնակիցները հոկտեմբերի սկզբին արդեն բախվել էին։ Այնուհետև հաջորդում է բռնություններ ու արյունահեղություն, և երբ այն հասնում է մինչև արվարձաններ, 137 մարդ է սպանվում Սիցինինուսի բազիլիկում (ըստ Ամմիանուս Մարցելինուսի)։ Կուսակալներն Ուրսինոսին աքսորում են Գալիա։ Երբ նա վերադառնում է, նորից սկսվում են ընդվզումները, և նրան կրկին աքսորում են։
Այնպիսի քրիստոնյա պատմիչներ, ինչպիսին էին Հիերոնիմոսն ու Ռուֆինոսն աջակցում էին Դամասոսին։ 378 թվականի ժողովում Ուրսինոսին դատապարտում են, և իրական պապ է հռչակվում Դամասոսը։ Մի քանի տարի ևս նախկին հակապապը շարունակում է բանսարկել Դամասոսին։ Ըստ Ամբրոսիոս Մեդիոլանցիի Ուրսինոսը Միլանում եղել է Արիոսական ուսմունքի հետևորդներից։
Սիմմաքոս պապի 502 հրամանագրով որոշվում է, որ աշխարհականներն այլևս չպետք է քվեարկեն պապերին, և միայն բարձրակարգ հոգևորականները պետք է ունենան ընտրության իրավունք։
Արտաքին հղումներ
Կատեգորիա:4-րդ դարի հռոմեացիներ
Գըլալի
Գըլալի, լեռ Հայաստանի Սյունիքի մարզում, Զանգեզուրի լեռնաշղթայում, Կըզթափա լեռից հավանաբար ոչ հեռու ։
Ծանոթագրություններ
Կատեգորիա:Սյունիքի մարզի լեռներ
Սուխոյ Սալ
Սուխոյ Սալ (Сухой Сал), գետ Ռուսաստանում, հոսում է Կալմիկիա հանրապետությունում։ Գետաբերանը տեղակայված է Կարա Սալ գետի ձախ ափում 79 կմ հեռավորության վրա։ Գետի երկարությունը 16 կմ է, ավազանի տարածքը 307 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սալ գետն է։ Գետի ենթաավազանը Հյուսիսային Դոնցա գետն է։ Գետի գետային ավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գյոլեի անտառ
Գյոլեի անտառ, Գյոլայի անտառ, անտառ Հայկական լեռնաշխարհում, Կուրի վերնագավառում, Գյոլեի շրջանում։ Խիտ և նշանավոր անտառ է ։
Ծանոթագրություններ
Կատեգորիա:Հայկական լեռնաշխարհի անտառներ
Նվարդ Ափինյան
Նվարդ Աղաբեկի Ափինյան (ծածկանունը՝ Ոստիկ, ), հասարակական–գրական գործիչ, մանկավարժ։
Կենսագրություն
Կրթությունն ստացել է ծննդավայրի ռուսական գիմնազիայում։ 1902 թվականին (1903-ի համար) հրատարակել է հայ կանանց «Ախուրյան» օրացույց-հանդեսը։
Հրապարակախոսական հոդվածներով ու թարգմանություններով հանդես է եկել «Գեղարվեստ», «Հուշարար», «Ախուրյան» և «Շիրակ» պարբերականներում։
Էշասիեռ
Էշասիեռ (Échassières), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրեյ կանտոնի կազմի մեջ։ Հանդիսանում է Մոնլյուսոն շրջանը։
Նվարդ Ափինյան
Կենսագրություն
Թարգմանել է մանկավարժական հոդվածներ, ու գեղարվեստական ստեղծագործություններ Նադեժդա Կրուպսկայայից, Վիկտոր Հյուգոյից, Օսկար Ուայլդից, Հանս Քրիստիան Անդերսենից և ուրիշներից։ Թարգմանել է նաև մանկական պիեսներ ու բեմադրել Լենինականի դպրոցներում։
Ծանոթագրություններ
Կատեգորիա:Հայ հասարակական գործիչներ Կատեգորիա:Հայ մանկավարժներ Կատեգորիա:Հայ թարգմանիչներ Կատեգորիա:Հայ խմբագիրներ
Էշասիեռ
Համայնքի INSEE կոդ՝ 03108։
Բնակչություն
Համայնքի բնակչությունը 2008 թվականին կազմում էր 394 մարդ։
Տնտեսություն
2007 թվականի տվյալներով 195 աշխատունակ տարիքի մարդկանցից (15-64 տարեկան) 127-ը տնտեսապես ակտիվ էին, 68-ը անգործունակ (ակտիվության ցուցանիշը 65,1 %, 1999 թվականին եղել է՝ 68,9 %)։ 127 աշխատունակ բնակիչներից 103-ը աշխատում էին (59 տղամարդ և 44 կին), անաշխատանք էին 24-ը (12 տղամարդ և 12 կին)։ 68 անգործունակ մարդկանցից 12-ը աշակերտներ կամ ուսանողներ են, 37-ը թոշակառու, 19-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սուրբ Փրկիչ եկեղեցի (Նաոխրեբ)
Սուրբ Փրկիչ եկեղեցի, հայ կաթողիկե եկեղեցի Վրաստանի Ախալցխայի մունիցիպալիտետում  Նաոխրեբ գյուղում։ Կառուցվել է 1869 թվականին ։
Պատմություն
Եկեղեցու պատմության մասին քիչ տեղեկություններ են հայտնի։ 1901 թվականին եկեղեցու շենքն արդեն վնասված էր ։ Խորհրդային տարիներին եկեղեցին վրացական իշխանությունները ցանկացել են փակել բազմաթիվ այլ հայկական եկեղեցիների հետ միասին, սակայն 1937-1938 թվականներին գյուղի բնակչությունը մեծ աղմուկ է բարձրացրել և շրջանի ղեկավարությանը թույլ չեն տվել իրագործելու իրենց նպատակը ։ 1989 թվականին եկեղեցին չնայած կանգուն էր, սակայն բավականին քայքայված վիճակում էր։ Քանի որ այն կառուցվա էր սողանքային գոտում, ապա գյուղի բնակչությունը եկեղեցու փլուզումը կանխելու համար այն շրջափակել են մետաղական շրջանակների մեջ ։
Դավիթ Քեոսայան
Դավիթ Էդմոնդի Քեոսայան, ռուսաստանցի հայ դերասան, սցենարիստ և պրոդյուսեր։ Կինոռեժիսոր Էդմոնդ Քեոսայանի և կինոդերասանուհի Լաուրա Գևորգյանի ավագ որդին, կինոռեժիսոր, դերասան, հաղորդավար Տիգրան Քեոսայանի եղբայրը։
Սուրբ Փրկիչ եկեղեցի (Նաոխրեբ)
Պատմություն
1886 թվականին Սուրբ Փրկիչ եկեղեցին հասարակական ֆինանսավորությամբ վերանորոգվել է ։ Նաոխրեբ գյուղի հարակից քարածխի հանքի շահագործման հետևանքով եկեղեցին կրկին վերանորոգման կարիք ԽՍՀՄ տարիներին։ 1965 թվականին եկեղեցին կրկին նորոգության է ենթարկվում ։
Ծանոթագրություններ
Կատեգորիա:Հայ կաթողիկե վանքեր և եկեղեցիներ Կատեգորիա:1869 հիմնադրումներ
Դավիթ Քեոսայան
Կենսագրություն
1983 թվականին ավարտել է Մոսկվայի Լոմոնոսովի անվան պետական համալսարանի ժուռնալիստիկայի ֆակուլտետը։ 1983-1986 թվականներին աշխատել է «Սովէքսպորտֆիլմ» համամիութենական ընկերությունում (այժմ՝ «Ռոսկինո»)։ 1986-1992 թվականներին եղել է նույն ընկերության ներկայացուցիչը Հնդկաստանում։
1993 թվականին դարձել է գովազդային և երաժշտական տեսահոլովակներ, հեռուստասերիալներ արտադրող «GOLD VISION» գործակալության գլխավոր տնօրեն։
2000-2004 թվականներին՝ «2B» հեռուստատեսային պրոդյուսերական ընկերություն» ՓԲԸ-ի գլխավոր տնօրենի արտադրության գծով տեղակալ և պրոդյուսեր։ 2004 թվականից՝ «Արտ-Բազար ստուդիա» ՍՊԸ-ի գլխավոր տնօրեն և պրոդյուսեր։ Ռուսաստանի Պրոդյուսերների գիլդիայի անդամ էր։ «Նիկա» կինեմատոգրաֆիական արվեստների Ռուսաստանի ակադեմիայի անդամ էր։
Դերասան
Որպես դերասան հանդես է եկել մանուկ և երիտասարդ հասակում հոր՝ Էդմոնդ Քեոսայանի նկարահանած ֆիլմերում։
Ընտանիք
Դուստրը՝ Լաուրան, դերասանուհի է ։
Հղումներ
Կատեգորիա:Խորհրդային դերասաններ Կատեգորիա:Դերասաններ այբբենական կարգով Կատեգորիա:Կինոռեժիսորներ այբբենական կարգով Կատեգորիա:Հայ դերասաններ Կատեգորիա:Հայ սցենարիստներ Կատեգորիա:Հայ պրոդյուսերներ Կատեգորիա:Ռուս դերասաններ Կատեգորիա:Հայ կինոռեժիսորներ
Մերաբ Թավաձե
Մերաբ Թավաձե, վրացի դերասան և կինոռեժիսոր ։
Կենսագրություն
Մերաբ Թավաձեն ծնվել է 1942 թվականի հուլիսի 9-ին Թբիլիսիում։
1963 թվականին ավարտել է Վրաստանի Շոթա Ռուսթավելու անվան թատերական ինստիտուտի դերասանական, իսկ 1979 թվականին՝ ռեժիսորական ֆակուլտետները։ 1963-1978 թվականներին եղել է Վրաստանի Շոթա Ռուսթավելու անվան թատրոնի (1967-1969 թվականներին՝ Կ. Մարջանիշվիլիի անվան պետական թատրոն) դերասան։
1978 թվականից աշխատել է «Վրացֆիլմ» կինոստուդիայում որպես ռեժիսոր։ 1996 թվականից Royal District Theatre GPI (ավելի ուշ թատրոնը միացվել է «Իբերիա» կինոթատրոնին) թատրոնի տնօրենն էր։ Եղել է «Հանուն սիրո» (1994, Շոթա Ռուսթավելու անվան թատրոն) և «Շուշանիկի նահատակությունը» (2000, Royal District Theatre GPI) ներկայացումների ռեժիսորը։ Կինոյում ու թատրոնում կատարել է ավելի քան 50 դեր։
Սանկտ Պետերբուրգի դրամահատարան
Սանկտ Պետերբուրգի Գոզնակի դրամահատարան (1914-1924 թվականներին՝ Պետրոգրադի դրամահատարան, 1924-1996 թվականներին՝ Սանկտ Պետերբուրգի դրամահատարան), դրամի հատման, այդ թվում՝ թանկարժեք մետաղներից հիշատակի և հոբելյանական դրամների, ինչպես նաև գունավոր մետաղներից և դրանց համաձուլվածքներից շքանշանների, մեդալների, գերազանցության նշանների և այլ արտադրանքի պատրաստման աշխարհի խոշորագույն դրամահատարաններից մեկն է։ Հիմնադրվել է Սանկտ Պետերբուրգում Պետրոս I-ի կողմից 1724 թվականին Պետրոպավլովյան ամրոցի տարածքում։ Հանդիսանում է Սանկտ Պետերբուրգի հնագույն արդյունաբերական ձեռնարկություններից մեկը։
Պատմությունը
Սանկտ Պետերբուրգի դրամահատարանի հիմնադրման ամսաթիվը համարվում է 1724 թվականի դեկտեմբերի 12-ը ։ 1899 թվականին, գործարանի 175-ամյակի առթիվ, հուշամեդալ է թողարկվել կարճ մակագրությամբ. «Հիմնադրվել է 1724 թվականին կայսր Պետրոս I-ի կարգադրությամբ»։ Այնուհետև, իր անձնական հրամանով, Պետրոս Մեծը կարգադրեց «ոսկե մետաղադրամը Սանկտ Պետերբուրգում հատել ամրոցում»։ Այս տարի «с.п.б.» հապավումն առաջին անգամ հայտնվեց ռուբլու վրա, որը մինչև 1914 թվականը դարձավ Սանկտ Պետերբուրգի դրոշմի տարբերանշանը։
Մասնակցել է 1762 և 1796 թվականների պղնձե դրամների զանգվածային վերահատմանը, նրանց դրամային արժեքի կրկնակի աճով, ինչպես նաև մասնակցել է այդ դրամների հակառակ վերադրոշմմանը, դրանք բերելով նախկին դրամական արժեքին։ 1796 թվականի հակադարձ վերադրոշմումը կատարել են հատուկ դրոշմակնիքներով՝ Եկատերինբուրգի դրամահատարանի նշումով։ Պատրաստել է կաղապարներ որոշ հայրենական դրամահատարանների (Տավրիկյան, Գելսինգֆորսյան և այլն), ինչպես նաև հայրենական և օտարերկրյա ձեռնարկությունների համար, որոնք իրականացրել են դրամներ հատելու ռուսական կառավարության պատվերները։
Մետաղադրամներ հատելուց բացի, Սանկտ Պետերբուրգի դրամահատարանում կատարվել են նաև մեդալների դրոշմման աշխատանքներ։ Այստեղ աշխատել են հանրահայտ մեդալագործներ. 18-րդ դարում Ս. Յուդինը, Տ. Իվանովը, Վ. Կրայուխինը, 19-րդ դարում Ա. Ա. Կլեպիկովը, Ա.Պ. Լյալինը և ուրիշներ։ Դրամահատարանը մեծ ազդեցություն ունեցավ ռուսական տեխնիկայի զարգացման վրա։ Նրա հետ է կապված է գիտնականների և գյուտարարների գործունեությունը. Ա.Կ. Նարտով, Ի.Ա. Շլատտեր, Ի.Ա. Նևեդոմսկի, Պ.Գ. Սոբոլևսկի, Բ.Ս.Յակոբի և այլն։ 18-րդ դարի կեսերին այստեղ հիմնվեց ազնիվ մետաղների անջատման լաբորատորիա, որը կարևոր դերակատարություն է ունեցել հայրենական քիմիայի և թանկարժեք մետաղների (ոսկի, արծաթ, պլատին, պալադիում) մետալուրգիայի զարգացման մեջ։
Սանկտ Պետերբուրգի դրամահատարանին է պատկանում կենտրոնական տեղը Ռուսաստանի դրամական գործի զարգացման գործում։ 1811-1918 թվականներին աշխարհի այս խոշորագույն ձեռնարկությունը ղեկավարել են լեռնային ինժեներները, հիմնականում Լեռնային կադետական կորպուսի (Լեռնային ինստիտուտի) շրջանավարտները. Գ.Ի.Էլլերս (1811-1843), Ռ.Ա.Արմստրոնգ (1843-1858, ավարտել է Էդինբուրգի համալսարանը), Կ.Ֆ.Բուտենև (1858-1863), Ն.Ի. Օլխովսկի (1863-1867), Պ.Ա.Օլիշև (1868-1872), Ն.Ա.Իվանով (1872-1873), Վ.Ի.Ռոժկով (1873-1882), Ն.Փ.Ֆոլլենդորֆ (1882-1905), Ա.Գ.Ռեդկո (1905-1912), Պ.Վ. Կլեբեկ (1912-1916), Է.Ի.Բաբայանց (1916-1918)։
1876-ից մինչև 1942 թվականները այստեղ էր կենտրոնացվել պետական մետաղական նշանների բոլոր տեսակների արտադրությունը, ներդրվեցին շքանշանների զանգվածային արտադրության, գունավոր օրգանիկ էմալների և այլ տեխնոլոգիաներ։
1921 թվականին Սանկտ Պետերբուրգի դրամահատարանում սկսվեց խորհրդային մետաղադրամի հատումը։
1941 թվականի օգոստոսին, Հայրենական Մեծ պատերազմի սկսման հետ կապված, Սանկտ Պետերբուրգի դրամահատարանի սարքավորումների հիմնական մասը տարհանվել է Կրասնոկամսկ և տեղակայվել է Գոզնակի թղթի գործարանի շինություններում։ Լենինգրադի շրջափակման և Սանկտ Պետերբուրգի դրամահատարանի բազմաթիվ աշխատողների՝ կամավորական ազգային ջոկատներ մտնելու հետ կապված, Կրասնոկամսկի նոր ստեղծվող դրամահատարան  են գործուղվել ընդամենը մոտ քառասուն հմուտ աշխատողներ, որոնք այն շահագործման հանձնեցին հոկտեմբերին։ Իր արտադրական հզորությամբ Կրասնոկամսկի դրամահատարանը չէր ​​բավարարում շքանշանների և մեդալների աճող պահանջարկը, իսկ այն ընդլայնելու հնարավորություններ չկային։ Այդ պատճառով ԽՍՀՄ Ժողովրդական կոմիսարների խորհուրդը հանձնարարեց ԽՍՀՄ ֆինանսների Ժողկոմին ստեղծել դրամահատարան Մոսկվայում, որի համար հատկացվել էին արտադրական շինություններ Մոսկվայի տպագրական ֆաբրիկայում։
Ներկայումս Սանկտ Պետերբուրգի դրամահատարանը, հայտնի ռուսական «Գոզնակ» միավորման ամենահին ձեռնարկությունը, համարվում է թանկարժեք մետաղներից պատրաստված պարգևների, շքանշանների և մեդալների, հուշադրամների (մինչև 2013 թվականը՝ նաև մետաղադրամների), նշանների, հիշատակի նշանների առաջատար արտադրողը։ Պետական պատվերների հետ մեկտեղ ընկերությունը կատարում է նաև աշխատանքներ մասնավոր անձանց և ընկերությունների պատվերներով։ Նրա արտադրանքը առանձնանում է գեղարվեստական ​​ձևավորման բարձր մակարդակով, դրոշմման անթերի որակով և այդ արտադրանքը մշտապես ունի համընդհանուր ճանաչում և կայուն պահանջարկ ինչպես Ռուսաստանում, այնպես էլ արտասահմանում։
Տառային դրամական նշան — СПБ, СПМ, СПМД, СП, СМ, Л, ЛМД.
Ճարտարապետություն
Սկզբում «դրամային գործի ծավալման զորանոցները» գտնվում էին Եկատերինյան (Նարիշկինի) և Տրուբեցկոյ բաստիոնների միջև գտնվող միջնապատնեշում։ 1798-1806 թվականներին Սանկտ Պետերբուրգի դրամահատարանի համար կառուցվել է հատուկ շենք, որի շինարարության ընթացքում արտադրությունը տեղակայված էր Բանկային դրամահատարանում։ Պահպանվել է ճարտարապետ Անտոնիո Պորտոյի գծագիրը, որը թույլ է տալիս նրան համարել նախագծի հեղինակը։
Ծանոթագրություններ
Կատեգորիա:Սանկտ Պետերբուրգ Կատեգորիա:Դրամահատարաններ Կատեգորիա:Ռուսաստանի տնտեսություն Կատեգորիա:Ռուսաստանի շենքեր և կառույցներ
Ռայսբախ (Բավարիա)
Ռայսբախ (Reisbach), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 7626 մարդ է (2010 թվականի դեկտեմբերի 31–ի տվյալներով )։ Զբաղեցնում է 94,16 կմ² տարածք։ Պաշտոնական կոդ՝ 09 2 79 134։
Կոմունան ստորաբաժանվում է 7 գյուղական համայնքների։
Արտաքին հղումներ
Կատեգորիա:Գերմանիայի բնակավայրեր
Միքայել Լաուդրուպ
Միքայել Լաուդրուպ (Michael Laudrup; ), դանիացի նախկին ֆուտբոլիստ և քաթարական Ալ Ռայան ակումբի ներկայիս մարզիչ։ Նա համարվում է իր ժամանակաշրջանի լավագույն ֆուտբոլիստներից մեկը։
Իր կարիերայի ընթացքում Լաուդրուպը տիտղոսներ է նվաճել Այաքսի, Բարսելոնայի, Ռեալի, Յուվենտուսի կազմում, հիմնականում խաղալով հարձակվողական կիսապաշտպանի դիրքում, թեև կարող էր խաղալ նաև այլ դիրքերում։ Նա Յոհան Կրոյֆի մարզած Բարսելոնայի՝ «Երազանքների թիմ»-ի անդամ էր, որի հետ 4 տարի անընդմեջ հաղթել է Լա Լիգան՝ 1991 թվականից 1994 թվականը, և Եվրոպայի Չեմպիոնների գավաթը՝ 1992 թվականին։ 1994 թվականին Լաուդրուպը տեղափոխվեց Բարսելոնայի գլխավոր մրցակից ակումբ՝ Ռեալ Մադրիդ, որտեղ հաղթեց իր 5-րդ անընդմեջ Լա Լիգան։
1999 թվականին քվեարկության արդյունքում Լաուդրուպը ճանաչվեց իսպանական ֆուտբոլի վերջին 25 տարիների լավագույն արտերկրացի ֆուտբոլիստ, իսկ և 2000 թվականի ապրիլին ասպետացվեց՝ ստանալով Դանեբրոգի շքանշանը։ 2003 թվականի նոյեմբերին ճանաչվեց Դանիայի Ոսկե խաղացողը՝ ստանալով ՈՒԵՖԱ-ի հոբելյանական պարգևը որպես Դանիայի վերջին 50 տարիների լավագույն ֆուտբոլիստ։ 2006 թվականի նոյեմբերին Լաուդրուպը պաշտոնապես ճանաչվեց Դանիայի պատմության լավագույն ֆուտբոլիստ։ 2004 թվականին ընդգրկվեց Պելեի կողմից ստեղծված ՖԻՖԱ 100-ում՝ ապրող լավագույն ֆուտբոլիստների ցուցակում։ 2013 թվականին Marca-ն ընդգրկեց նրան Ռեալ Մադրիդի պատմության մեջ լավագույն արտերկրացի ֆուտբոլիստներից կազմված XI-ում։ Ոմանք համարում են նրան լավագույն սկանդինավյան ֆուտբոլիստը` Զլատան Իբրահիմովիչի հետ միասին։
Մոնսո լե Վոդ
Մոնսո լե Վոդ (Montceaux-lès-Vaudes), համայնք Ֆրանսիայի Գրանդ Էստ մարզի Օբ գավառում ։
Միքայել Լաուդրուպ
Ֆուտբոլիստի կարիերան ավարտելուց հետո Լաուդրուպն սկսեց մարզչական կարիերան։ Որպես մարզիչ նա հաջողությունների հասավ Բրոնդյուում, Խետաֆեում և Սուոնսիում։
Մոնսո լե Վոդ
Բնակչությունը 2008 թվականի դրությամբ կազմում է 290 մարդ, բնակչության խտությունը` 28.68 մարդ/կմ²։ Բնակավայրը զբաղեցնում է 10.11 կմ² տարածք։
Միքայել Լաուդրուպ
Ակումբային կարիերա
Իր պրոֆեսիոնալ ֆուտբոլային կարիերան Լաուդրուպն սկսեց Կոպենհագենում, որտեղ անցկացրեց 1 մրցաշրջան՝ 14 խաղում խփելով 3 գոլ։
Մոնսո լե Վոդ
Աշխարհագրություն
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 17 կմ հարավ։
Միքայել Լաուդրուպ
Բրոնդբյու
Հաջորդ մրցաշրջանում Լաուդրուպը տեղափոխվեց Բրոնդբյու։ Բրոնդբյուում նա շատ լավ էր խաղում՝ 38 խաղում խփելով 24 գնդակ, 1982 թվականին ճանաչվեց տարվա դանիացի ֆուտբոլիստ, ինչի հետևանքով հաջորդ մրցաշրջանում Յուվենտուսը 1 միլիոնով գնեց նրան Բրոնդբյուից։ Այդ ժամանակ դա Դանիայի առաջնության համար ռեկորդային տրանսֆեր էր։ Նույն տարում նա մոտ էր Լիվերպուլի հետ 3 տարվա պայմանագիր կնքելուն, սակայն վերջին պահին Լիվերպուլն առաջարկեց նրան 4 տարվա պայմանագիր, և Լաուդրուպը որոշեց հրաժարվել։
Մոնսո լե Վոդ
Բնակչություն
Բնակչության քանակը ըստ տարիների
Միքայել Լաուդրուպ
Լացիո
Այդ ժամանակ Իտալիայի առաջնությունում գործում էր օրենք, ըստ որի թիմը կարող էր հայտավորել առավելագույնը 2 արտերկրացի ֆուտբոլիստ։ Յուվենտուսում էին այդ ժամանակ խաղում լեհ Զբիգնև Բոնեկը և ֆրանսիացի Միշել Պլատինին, այդ իսկ պատճառով Յուվենտուսը Լաուդրուպին վարձավճարով ուղարկեց Սերիա Ա-ի նորեկ Լացիո՝ 1 մրցաշրջանով ։ Լաուդրուպը մինչև տեղափոխվելն այս մասին չէր տեղեկացվել։ Իր առաջին մրցաշրջանի ընթացքում Լացիոն հազիվ պահեց իր տեղը Սերիա Ա-ում, իսկ երկրորդ մրցաշրջանում դուրս մնաց Սերիա Բ։ Այս 2 մրցաշրջանների ընթացքում Լաուդրուպն անցկացրեց 60 խաղ՝ խփելով 9 գնդակ ։
Յուվենտուս
1985 թվականի ամռանը Լաուդրուպը վերադարձավ Յուվենտուս՝ Զբիգնև Բոնեկին փոխարինելու։ Յուվենտուսում իր առաջին տարում նա հաղթեց Սերիա Ա-ն և Միջմայրցամաքային գավաթը, ինչպես նաև ճանաչվեց 1985 թվականի Դանիայի լավագույն ֆուտբոլիստ։ Հաջորդ մրցաշրջանն անհաջող էր Լաուդրուպի համար, քանի որ նա ստացավ բազմաթիվ վնասվածքներ և ոչինչ չհաղթեց։ 1987 թվականին՝ երբ Պլատինին ավարտեց կարիերան, Լաուդրուպը պետք է իր վրա վերցներ առաջնորդի պարտականությունները, բայց 23-ամյա ֆուտբոլիստը ձախողվեց՝ մրցաշրջանի 30 խաղերում չխփելով ոչ մի գոլ ։
Բարսելոնա
Յուվենտուսում անհաջող մրցաշրջան անցկացնելուց հետո Լաուդրուպը որոշեց, որ 6 տարի Իտալիայում խաղալուց հետո պետք է լքի այն։ 1989 թվականին Լաուդրուպը տեղափոխվեց Բարսելոնա, քանի որ իր մանկության կուռքը՝ հոլանդացի մարզիչ Յոհան Կրոյֆը, թիմ էր հավաքում։ Շուտով Բարսելոնայում Լաուդրուպը զգաց հաջողության համը, իսկ Կրոյֆի շնորհիվ զարգացրեց իր ֆուտբոլիստի տաղանդը։ Նա թիմում թույլատրված 3 օտարերկրացի ֆուտբոլիստներից մեկն էր՝ հոլանդացի պաշտպան Ռոնալդ Կումանի և բուլղարացի հարձակվող Խրիստո Ստոիչկովի հետ միասին։
Բարսելոնայի «Երազանքների թիմ»-ը 1970-ական թվականների Այաքսի նման գրավիչ խաղ էր ցուցադրում և 4 անգամ անընդմեջ հաղթել է Լա Լիգան՝ 1991 թվականից 1994 թվականներին, ինչպես նաև՝ 1991-1992 մրցաշրջանի Եվրոպայի գավաթը, 1992 թվականի ՈՒԵՖԱ Սուպեր գավաթը, 1989-1990 մրցաշրջանի Արքայական գավաթը և 1991 ու 1992 թվականների Իսպանիայի Սուպեր Գավաթը։ Բարսելոնայում անցկացրած ժամանակաշրջանում Լաուդրուպը 2 անգամ ճանաչվել է Իսպանիայի առաջնության տարվա լավագույն ֆուտբոլիստ։ Երբ 1993 թվականին Բարսելոնան գնեց իր 4-րդ արտերկրացի ֆուտբոլիստին՝ բրազիլացի Ռոմարիոյին, Բարսայի 4 արտերկրացի ֆուտբոլիստները պետք է իրար փոխարինելով խաղային, քանի որ մի խաղում կարելի էր հայտավորել միայն 3 արտերկրացի ֆուտբոլիստ։ Եվ երբ 1994 թվականի Եվրոպայի գավաթի եզրափակչում Կրոյֆը չհայտավորեց Լաուդրուպին, և Բարսելոնան 0-4 հաշվով պարտվեց Միլանին, առաջացավ վեճ Լաուդրուպի և Կրոյֆի միջև, ինչի հետևանքով Լաուդրուպը լքեց Բարսելոնան։ Լաուդրուպին նույնիսկ չկանգնեցրեց 20000 երկրպագուների կողմից ստորագրված նամակը, որում նրան խնդրում էին մնալ ակումբում։
Լաուդրուպի հեռանալը Բարսելոնայից մեծ հարված էր Բարսելոնայի երկրպագուների և ֆուտբոլիստների համար։ Անդրադառնալով իր՝ Բարսելոնայում անցկացրած տարիներին, Լաուդրուպն ասաց. «Կարծում եմ՝ մենք շատ լավ ֆուտբոլ խաղացինք, և մենք արեցինք դա` նույնիսկ չլինելով աշխարհի լավագույն ֆուտբոլիստների լավագույն 10-յակում, բայց ունենալով հզոր թիմ։ Բոլորը խոսում էին Բեգիրիստայնից, Բակերոյից, Գվարդիոլայից, Ստոիչկովից և Կումանից, բայց երբ մենք սկսում էինք, մեզնից ոչ ոք լավագույն ֆուտբոլիստը չէր, սակայն չնայած դրան մենք դարձանք այդ ժամանակաշրջանի երևի աշխարհի լավագույն թիմը, Միլանի հետ միասին» ։
Ռեալ Մադրիդ
1994 թվականին Յոհան Կրոյֆի հետ վեճից հետո Լաուդրուպը Բարսելոնայից տեղափոխվեց Ռեալ Մադրիդ ։ Այս տեղափոխումը մեկնաբանելով՝ Լաուդրուպն ասաց, որ ոչ մի թաքնված մտադրություններ չուներ։ Դա 1994 թվականի աշխարհի առաջնությանը նախորդող տարին էր, և ըստ Լաուդրուպի այսպիսի մեծ մրցաշարերից հետո ֆուտբոլիստներն սկսում են վատ խաղալ, ուստի նա կանխագուշակել էր այն, որ Բարսելոնան հաջորդ մրցաշրջանում մեծ հաղթանակներ չի ունենա։
Լաուդրուպի՝ Ռեալում անցկացրած առաջին մրցաշրջանում Ռեալը հաղթեց Լա Լիգան, և Լաուդրուպը դարձավ առաջին ֆուտբոլիստը, ով հաղթել է Լա Լիգան 5 տարի անընդմեջ 2 տարբեր ակումբների կազմում։ Հաջորդ մրցաշրջանը փայլուն չէր Ռեալի համար։ Թեև Լաուդրուպը երկու մրցաշրջան է անցկացրել Մադրիդի Ռեալում, 2002 թվականին անցկացված հարցման արդյունքում նա ընտրվել է Ռեալի պատմության 12-րդ լավագույն ֆուտբոլիստ։ Բարսելոնայի կազմում խաղալիս՝ Լաուդրուպը մասնակցել էր 1993-1994 մրցաշրջանում Ռեալի դեմ 5-0 հաշվով Բարսելոնայի կողմից հաղթած խաղին։ Հաջորդ մրցաշրջանում Ռեալի կազմում խաղալիս՝ նա մասնակցեց այս անգամ Ռեալի՝ Բարսելոնայի նկատմամբ 5-0 հաշվով հաղթանակին ։
Ռեալում Լաուդրուպն անցկացրեց 62 խաղ՝ խփելով 12 գնդակ ։
Մոնսո լե Վոդ
Տնտեսություն
2010 թվականին ուներ 182 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 60։ Ակտիվության ցուցանիշը կազմում է 67,0 %։ 122 աշխատունակ մարդկանցից աշխատել է 111 անձ (59 տղամարդ և 52 կին)։ Գործազուրկ են եղել 11 անձ (6 տղամարդ և 5 կին)։ 60 անաշխատունակներից 7-ը եղել են աշակերտներ կամ ուսանողներ, 22-ը` թոշակառուներ, իսկ 31-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Միքայել Լաուդրուպ
Միջազգային կարիերա
Լաուդրուպը հրավիրվել էր Դանիայի հավաքական, երբ խաղում էր Բրոնդբյուի կազմում։ Իր 18-րդ տարեդարձին՝ 1982 թվականի հունիսի 15-ին նա անցկացրեց իր առաջին խաղը Դանիայի կազմում և դարձավ այն ժամանակվա երկրորդ ամենաերիտասարդ ֆուտբոլիստը, ով խաղացել էր Դանիայի հավաքականում՝ Հարալդ Նիլսենից հետո։ Իր առաջին խաղում Դանիան պարտվեց Նորվեգիային 1-2 հաշվով , բայց Դանիայի միակ գոլը խփեց Լաուդրուպը։ Դանիայի հավաքականի կազմում հաջորդ 6 խաղերում Լաուդրուպը դարձավ 8 գոլի հեղինակ։ Այդ ժամանակաշրջանում Դանիան համարվում էր Եվրոպայի ամենաթույլ հավաքականներից մեկը, քանի որ չէր կարողանում անցնել ո՛չ Աշխարհի առաջնությունների, ո՛չ Եվրոպայի առաջնությունների որակավորման փուլերը։ Բայց գերմանացի մարզիչ Զեպ Պիոնտեկի շնորհիվ Դանիայի հավաքականը նոր շունչ ստացավ և անցավ Եվրո-1984 թվականի որակավորման փուլը՝ գերազանցելով բացարձակ ֆավորիտ Անգլիային։ Չնայած նրան, որ Լաուդրուպը խաղում էր Իտալիայի առաջնության ետնապահ Լացիոյի կազմում, նա փայլեց 1984 թվականի Եվրոպայի առաջնությանը՝ խաղալով բոլոր 4 խաղերում։ Դանիան այդ առաջնությունում հասավ մինչև կիսաեզրափակիչ, որտեղ հետխաղյա 11-մետրանոցներով զիջեց Իսպանիային ։
Լաուդրուպը մասնակցեց 1986 թվականի Աշխարհի առաջնությանը, որում նրա խաղը ավելի շատ հիշվեց Ուրուգվայի դեմ 6-1 հաղթական խաղում միայնակ անցման և գոլի շնորհիվ ։ Այս խաղում նա նաև կատարեց 3 գոլային փոխանցում։ Դանիայի հավաքականը դուրս մնաց առաջնությունից 1/8 եզրափակչում՝ 1-5 հաշվով պարտություն կրելով Իսպանիայից ։ Նա նաև մասնակցեց 1988 թվականի Եվրոպայի առաջնությանը, որում Դանիան հիասթափեցրեց իր երկրպագուներին՝ պարտվելով խմբային փուլի բոլոր 3 խաղերում։ Դանիայի հավաքականի աստղային ֆուտբոլիստներից շատերն արդեն ծեր էին, և միայն Լաուդրուպը լավ խաղ ցուցադրեց՝ խփելով առաջնությունում Դանիայի հավաքականի խփած 2 գոլերից 1-ը։
1990 թվականի Աշխարհի առաջնությանը Դանիան ընդհանրապես չմասնակցեց՝ չկարողանալով անցնել որակավորման փուլը։
1990 թվականի նոյեմբերին Լաուդրուպն իր եղբոր՝ Բրայան Լաուդրուպի և Յան Մոլբիի հետ միասին որոշեց լքել Դանիայի հավաքականը՝ մարզիչ Ռիչարդ Մյոլեր-Նիլսենի հետ ունեցած տարաձայնությունների պատճառով։ Այնուամենայնիվ, Բրայանը վերադարձավ հավաքական և մասնակցեց Եվրո-1992 թվականի Դանիայի տրիումֆին։ Դանիան չկարողացավ անցնել որակավորման փուլը, բայց մասնակցեց առաջնությանը Հարավսլավիայի փոխարեն, որին հեռացրին մրցաշարից երկրում տիրող քաղաքացիական պատերազմի պատճառով։ Լաուդրուպն այնքան ցածր եր գնահատում Դանիայի՝ առաջնությունում հաղթելու հնարավորությունները, որ նույնիսկ չգնաց առաջնության խաղերը դիտելու, ինչի համար հավանաբար փոշմանել է. Դանիան անցավ կիսաեզրափակիչ, որտեղ Հոլանդիայի դեմ խաղում 11-մետրանոցներով հաղթանակ տարավ՝ շնորհիվ լեգենդար դարպասապահ Պետեր Շմեյխելին, ով ետ մղեց Մարկո վան Բաստենի իրացրած 11-մետրանոցը ։ Եզրափակչում՝ մրցաշարի ֆավորիտների և աշխարհի չեմպիոնների՝ Գերմանիայի դեմ խաղում, դանիացիները անակնկալ կերպով 2-0 հաղթանակ տարան, ինչի շնորհիվ Դանիան հաղթեց 1992 թվականի Եվրոպայի առաջնությունը` առանց Միքայել Լաուդրուպի ։
Լաուդրուպը վերադարձավ Նիլսենի գլխավորած Դանիայի հավաքական 1993 թվականի օգոստոսին։ Դանիան չկարողացավ անցնել 1994 թվականի Աշխարհի առաջնության որակավորման փուլը՝ զիջելով Իսպանիային և Իռլանդիային։ 1995 թվականին Դանիան հաղթեց Միջմայրցամաքային գավաթը (հետագայում՝ Կոնֆեդերացիայի գավաթ), որի ժամանակ Լաուդրուպը գոլ խփեց Արգենտինայի դեմ հաղթական խաղում։ 1996 թվականի Եվրոպայի առաջնության որակավորման փուլում Լաուդրուպը 4 գոլ խփեց 10 խաղերում՝ օգնելով Դանիային մասնակցել առաջնությանը, որից Դանիան դուրս մնաց խմբային փուլում։